钦定古今图书集成/理学汇编/文学典/第166卷 > 徐师曾文体明辩 > 《答何叔京》前人
## 钦定古今图书集成/理学汇编/文学典/第166卷 > 徐师曾文体明辩 > 《答何叔京》前人

伏蒙委撰《味道堂记》，前者已尝恳辞，今又辱贬喻，尤
切悚畏。熹于文辞无所可取，使为它文，则或可以率
意妄言，无问嗤点。今欲发扬先志，昭示后来，兹事体
重，岂宜轻以假人？切望更加三思，无轻其事，则非独
小人免于不韪之讥，亦不为贤者失人之累，幸甚幸
甚！